The Tree of Life

Denne artikkelen omhandler filmen. For oversikten over organismer, se ‎The Tree of Life Web Project.

The Tree of Life er en amerikansk dramafilm fra 2011 skrevet og regissert av Terrence Malick. 

Filmen hadde premiere 16. mai ved Cannes filmfestival,Roger Ebert, «Tree of Life: Lyrical, spiritual, kitsch»  (rogerebert.com 16.5.2011, besøkt 18.5.2011) hvor filmen ble tildelt Gullpalmen for 2011.NTB, «Gullpalmen til ‘The Tree of Life’ og Brad Pitt» (Dagbladet.no 22.5.2011) I hovedrollene er Brad Pitt, Sean Penn og Jessica Chastain. The Tree of Life ble lansert i Norge 2. september.

Historien omhandler tre gutter som vokste opp i Midtvesten i 1950-årene, sett i tilbakeblikk fra den voksne Jacks perspektiv.

Filmen er tatt opp både på 35-mm- og 65-mm-film samt med digitalt kamera.

 Handlingsreferat 
På 1960-tallet blir fru og herr O'Brien informert om dødsfallet til deres 19 år gamle sønn, R.L. som etterlater familien i stor sjokk og uro. I 2010 arbeider O'Brien-familiens eldste sønn, Jack, som arkitekt. Samtidig spør fru O'Brien fremdeles Gud hvorfor R.L. måtte dø. Dette blir fulgt av bilder som viser universets fødsel, senere jordkloden, hvor vulkaner bryter ut og mikrober begynner å danne seg og replikere seg. Livet i sjøen blir født, og deretter planter på land, fulgt av dinosaurer. Men en asteroide treffer jordkloden.

I en forstad i Waco, Texas bodde O'Brien-familien. Det unge paret blir betatt av deres nye baby Jack og senere hans to brødre R.L. og Stevie. Når Jack når ungdomsårene, står han overfor konfliktene om å akseptere nåtidens vei eller naturens vei, slik den ble legemliggjort av foreldrene hans. Fru O'Brien presenterer verden for sine sønner som et sted for stor undring. Faren, Mr. O'Brien, en legemliggjørelsen av naturen, mister lett besinnelsen når han kjemper for å forene sin kjærlighet til sønnene sine. Samtidig ønsker han å forberede barna på en verden han ser på som alt for korrupt og utnyttende.

Mr. O'Brien ønsker ikke å arbeide ved et kraftverk, i stedet for å forfølge sin store lidenskap for musikk. Han forsøker å komme seg videre i livet, blant annet ved å sende inn patenter på en rekke forskjellige oppfinnelser. Jacks oppfatning av verden begynner å endre seg, etter at to av vennene hans omkommer i to forskjellige ulykker. Han blir mer og mer sint over farens adferd, og begynner å holde oversikt over Mr. O'Briens hykleri og ugjerninger. Han er også irritert over fru O'Brien fordi hun tolererer farens oppførsel. En sommer tar Mr. O'Brien en lang forretningsreise, og Jack opplever de første stikkene av opprørskhet.

Jack begår vandalisme og dyremishandling, sammen med jevnaldrende ungdommer, og går senere inn i huset til en kvinne han er forelsket i, og stjeler nattkjolen hennes. Men kort tid etter at Mr. O'Brien kommer tilbake, stenger fabrikken han arbeider ved. Han får muligheten til å flytte for å få arbeid i en underordnet stilling ved bedriften, eller miste jobben. Han og familien pakker sammen for å flytte til den nye jobben. Faren beklager kursen hans liv har tatt, og ber Jack om å tilgi hans dominerende oppførsel.

 Rolleliste (utvalg) 
 Brad Pitt – Mr. O'Brien
 Sean Penn – Jack
 Jessica Chastain – Mrs. O'Brien
 Fiona Shaw – bestemor
 Kari Matchett – Jacks ekskone
 Joanna Going – Jacks kone
 Kimberly Whalen – Mrs. Brown
 Jackson Hurst – onkel Ray

 Referanser 

 Eksterne lenker 


 «The Tree of Life» , anmeldelse av Roger Ebert (Chicago Sun-Times)

Kategori:Filmer fra 2011
Kategori:Dramafilmer fra USA
Kategori:Gullpalmen-vinnere
Kategori:Filmer regissert av Terrence Malick
Kategori:Engelskspråklige filmer